smcproject/ml-wiki-sentences huggingface dataset:
635 പടവുകൾ കയറിയാൽ ഫ്നോം ബോക് ക്ഷേത്രം കാണാൻ സാധിക്കും.
ക്ഷേത്രം ഏറെക്കുറെ പൂർണ്ണമായി നാശോന്മുഖമായിരിക്കുകയാണ്.
ഫ്നോം ക്രോമിനെപ്പോലെ , ഫ്നോം ബോകും സാൻഡ്സ്റ്റോൺ കൊണ്ടാണ് നിർമിച്ചിരിക്കുന്നത്.
ഇന്ദ്രവർമ്മൻ ഒന്നാമന്റെ (ഇദ്ദേഹത്തിന്റെ തലസ്ഥാനം ഹരിഹരാലയമായിരുന്നു) മകനായ യശോവർമ്മൻ ഒന്നാമൻ തന്റെ തലസ്ഥാനം യശോധരപുരത്തിലേയ്ക്ക് മാറ്റി.
ഇതായിരുന്നു ആദ്യത്തെ അങ്കോർ തലസ്ഥാനം.
910 എഡിയിൽ നിർമിച്ച ഫ്നോം ബോക് കൂടാതെ ലോലൈ (893 എഡി), പ്രാ വിഹേർ (893 എഡി), ഫ്നോം ബഖെങ് (900 എഡി), ഫ്നോം ക്രോം (910 എഡി) എന്നീ ക്ഷേത്രങ്ങളും ഇദ്ദേഹം നിർമിച്ചതാണ്.
എന്നിരുന്നാലും യശോവർമൻ ഫ്നോം ബോക് ഉയരം കൂടുതലായതിനാൽ തലസ്ഥാനമായി തിരഞ്ഞെടുത്തില്ല.
ഫ്നോം ക്രോം കുന്നും ടോൺലെ സാപ് തടാകത്തിനടുത്തായതിനാൽ ഇദ്ദേഹം തലസ്ഥാനമാക്കിയില്ല.
ഫ്നോം ബാകൻ എന്ന കുന്നാണ് ഇദ്ദേഹം തലസ്ഥാനമായി തിരഞ്ഞെടുത്തത്.
യശോധപുര എന്ന നഗരം അങ്കോർ സാമ്രാജ്യത്തിന്റെ ആദ്യ തലസ്ഥാനമായിരുന്നു.
ഇതോടൊപ്പം അടുത്ത കുന്നുകളിൽ ഇദ്ദേഹം വിഷ്ണുവിന്റെയും ബ്രഹ്മാവിന്റെയും ക്ഷേത്രങ്ങളും പണികഴിപ്പിച്ചു.
ഹിന്ദു ത്രിമൂർത്തികളുടെ പ്രതിമകൾ ഫ്നോം ബോകിലും ഫ്നോം ക്രോമിലും കണ്ടെടുത്തിട്ടുണ്ട്.
പ്രത്യേകം ശ്രീകോവിലുകളുണ്ട് .
ഉയർന്ന ഫൗണ്ടേഷനിലാണ് ക്ഷേത്രങ്ങൾ നിർമിച്ചിരിക്കുന്നത്.
മുപ്പത്തിമൂന്ന് കോടി ഹിന്ദു ദേവതകളെ ക്ഷേത്രം പ്രതിനിധീകരിക്കുന്നു എന്നാണ് സങ്കൽപ്പം.
ജടയിൽ ചന്ദ്രനുമായുള്ള ചന്ദ്രശേഖര രൂപമാണ് ശിൽപ്പങ്ങളിലൊന്ന്.
ഫ്നോം ബോക് ക്ഷേത്രത്തിന്റെ പടിഞ്ഞാറേ വാതിലിലൂടെ ഉത്തര അയനാന്തം കാണാൻ സാധിക്കും.
ബാഖെങ് ശൈലിയിലുള്ള അങ്കോർ നിർമിതികൾ സാൻഡ് സ്റ്റോൺ , ലാറ്ററൈറ്റ് എന്നിവയിലാണ് നിർമിച്ചിരിക്കുന്നത്.
ഉയർന്ന പ്ലാഫ് ഫോമുകൾക്കും തറ പാകുന്നതിനും ഭിത്തികൾക്കും ലാറ്ററൈറ്റാണ് ഉപയോഗിച്ചിരുന്നത്.
ചാരനിറം കലർന്ന മഞ്ഞ നിറത്തോടുകൂടിയ സാൻഡ്‌സ്റ്റോണുകളാണ് ശിൽപ്പങ്ങൾ നിർമ്മിക്കാനായി ഉപയോഗിച്ചിരുന്നത്.
ക്ഷേത്രം നല്ല നിലയിലാണെങ്കിലും വലിയ രണ്ട് പ്ല്യൂമേറിയ മരങ്ങൾ ഗോപുരങ്ങൾക്ക് മുകളിൽ വളർന്ന് നിൽക്കുന്നുണ്ട്.
ഫൌ ബിയ ഇംഗ്ലീഷ് വിലാസം https://ml.wikipedia.org/wiki/Phou_Bia
ലാവോസിലുള്ള ഏറ്റവും ഉയരമുള്ള പർവതമാണ് ഫൗ ബിയ (ലൊസാ: ພູ ເບັນ), ക്സിയാങ്ഖൗയാംഗ് പ്രവിശ്യയിലെ ക്സിയാങ്ഖോങ് പീഠഭൂമിയുടെ തെക്കൻ അതിർത്തിയിൽ അന്നാമസ് കോർഡില്ലേര എന്ന സ്ഥലത്ത് സ്ഥിതിചെയ്യുന്നു.
സമുദ്രനിരപ്പിൽ നിന്നും വളരെ ഉയർന്നതായതുകൊണ്ട് തണുത്ത കാലാവസ്ഥയാണ് ഇവിടെയുള്ളത്.
പതിറ്റാണ്ടുകളായി മഞ്ഞ് റിപ്പോർട്ട് ചെയ്തിട്ടില്ലെങ്കിലും ഇരുപതാം നൂറ്റാണ്ടിന്റെ ആദ്യവർഷങ്ങളിൽ മഞ്ഞു വീഴുകയായിരുന്നുവെന്നത് രേഖപ്പെടുത്തുന്നു.
1970 ഏപ്രിൽ 10-ന് ഒരു എയർ അമേരിക്ക C-130A വിമാനം മലയിൽ വീണ് തകർന്നിരുന്നു.
വനത്താൽ മൂടപ്പെട്ടു കിടക്കുന്ന വിജനമായ ഈ പ്രദേശത്ത് ഹുംമോംഗ് ഗറില്ലാ പടയാളികളുടെ പ്രവർത്തനമേഖലകളായിരുന്നു.
1970 കളിൽ, FAC പ്രവർത്തനങ്ങൾ പിന്തുണയ്ക്കുന്ന 60,000 ഹുംമോംഗ് ഫൌ ബിയയിലെ  മാസിഫിൽ അഭയം പ്രാപിച്ചിരുന്നു.
2006 -ൽ ഈ മേഖലയിൽ ചെറിയ ഹമോംഗ് ഒളിത്താവളങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
ഉപേക്ഷിക്കപ്പെട്ട ലോംഗ് ചെൻ വ്യോമതാവളത്തിന് സമീപമുള്ള ഒരു നിയന്ത്രിത സൈനിക പ്രദേശത്താണ് ഫൗബിയ ഉത്ഭവിക്കുന്നത്.
പൊട്ടിത്തെറിക്കാത്ത വെടിക്കോപ്പുകൾ പ്രവേശനമാർഗ്ഗം കൂടുതൽ സങ്കീർണ്ണമാക്കുന്നു.
2008 ജൂലൈ വരെ, ഒരു ലാവോ ഇതര വ്യക്തി കുറഞ്ഞത് 30 വർഷമെങ്കിലും ഇവിടെ ആരോഹണം നടത്തിയിട്ടില്ല.
അവലംബം പുറത്തേക്കുള്ള കണ്ണികൾ Map of Laos (physical) Archived 2014-11-11 at the Wayback Machine .
ഫ്യുട്ടുന പ്ലേറ്റ് ഫ്യൂട്ടുന പ്ലേറ്റിന്റെ സ്ഥാനം
ഭൂമിയുടെ ലിത്തോസ്ഫിയറിൽ സ്ഥിതിചെയ്യുന്ന ഒരു ടെക്റ്റോണിക് പ്ലേറ്റാണ് ഫ്യൂട്ടുന പ്ലേറ്റ് .
0.00079 സ്റ്റെറാഡിയൻ വിസ്തീർണ്ണമുള്ള ഇത് പസഫിക് പ്ലേറ്റുമായി ബന്ധപ്പെട്ടിരിക്കുന്നു.
പസഫിക് സമുദ്രത്തിന്റെ പടിഞ്ഞാറൻ ഭാഗത്താണ് ഫ്യൂട്ടുന പ്ലേറ്റ് സ്ഥിതിചെയ്യുന്നത്, വാലിസ്, ഫ്യൂട്ടുന ദ്വീപുകൾ  ഈ പ്ലേറ്റിൽ സ്ഥിതിചെയ്യുന്നു.
നിയാഫോ പ്ലേറ്റ്, പസഫിക് പ്ലേറ്റ്, ഓസ്‌ട്രേലിയൻ പ്ലേറ്റ് എന്നിവയുമായി  ഫ്യൂട്ടുന പ്ലേറ്റ് ബന്ധപ്പെട്ടിരിക്കുന്നു .
10º16 ′ തെക്കൻ അക്ഷാംശത്തിലും 178º31 ′ പടിഞ്ഞാറൻ രേഖാംശത്തിലും സ്ഥിതിചെയ്യുന്ന ധ്രുവം ആധാരമാക്കി ഫ്യൂട്ടുന പ്ലേറ്റ്  4.848º ദശക്ഷത്തിലൊന്ന് ഭാഗം പ്രതിവർഷം എന്ന ഭ്രമണ വേഗതയിൽ നീങ്ങുന്നു.
ഗ്രന്ഥസൂചിക ബേഡ്, പി (2003), പ്ലേറ്റ് ബൗണ്ടറികളുടെ ഒരു അപ്ഡേറ്റഡായ ഡിജിറ്റൽ മോഡൽ, ഭൗമരസതന്ത്രം ജിയോഫിസിക്സ് ജിയോസിസ്റ്റംസ്, 4 (3), 1027, doi : 10.1029/2001GC000252 .
ഫിസിക്സ് ഫാക്റ്റ്ബുക്ക് - കോണ്ടിനെന്റൽ പ്ലേറ്റുകളുടെ വേഗത
പെരുമ്പിലാവ് ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
(17-08-2020) ഇംഗ്ലീഷ് വിലാസം https://ml.wikipedia.org/wiki/Perumbilav
തൃശ്ശൂർ ജില്ലയിലെ ഒരു അതിർത്തി പ്രദേശമാണ് പെരുമ്പിലാവ് .
കുന്നംകുളത്തിനടുത്ത് സ്ഥിതി ചെയ്യുന്ന ഈ ഗ്രാമം വർഷങ്ങൾക്കു മുമ്പ് കാലിച്ചന്തയുടെ പേരിൽ ആണ് അറിയപ്പെട്ടിരുന്നത്.
1990കൾ വരെ കാലിച്ചന്ത ഇവിടെ നിലകൊണ്ടു.
പിന്നീട് അത് അടുത്ത പ്രദേശമായ ഒറ്റപ്പിലാവിലേക്ക് മാറ്റി.
തൃശ്ശൂർ, പാലക്കാട് , മലപ്പുറം എന്നീ ജില്ലകളുടെ സംഗമസ്ഥാനത്ത്, പാലക്കാട് ജില്ലയിലെ പട്ടാമ്പിയിലേക്കും മലപ്പുറം ജില്ലയിലെ എടപ്പാൾ, കുറ്റിപ്പുറം എന്നീ സ്ഥലങ്ങളിലേക്കും വഴിതിരിയുന്ന ഒരു മുക്കവലയാണ് പെരുമ്പിലാവ്.
പട്ടാമ്പിയും കുന്നംകുളവുമാണ് അടുത്തുള്ള പ്രധാന പട്ടണങ്ങൾ
അൻസാർ ഇംഗ്ലീഷ് സ്കൂൾ, ടി.എം ഹൈസ്കൂൾ, എൽ.എം.യു.പി സ്കൂൾ എന്നിവ പ്രധാന വിദ്യഭ്യാസ സ്ഥാപനങ്ങളാണ്.
അൻസാർ ഹോസ്പിറ്റലും പെരുമ്പിലാവിലുണ്ട്.
അയ്യപ്പൻ തിയ്യാട്ട് എന്ന പേരിലുള്ള അപൂർവ പരമ്പരാഗത കല അരങ്ങേറുന്ന മലമക്കാവ് അയ്യപ്പ ക്ഷേത്രം ഇവിടെ നിലകൊള്ളുന്നു.
അക്കിക്കാവ്, ആൽത്തറ, തിപ്പിലശ്ശേരി,കടവല്ലൂർ എന്നിവ സമീപ പ്രദേശങ്ങൾ.
കുന്നംകുളം നിയോജകമണ്ഡലത്തിന്റെയും ആലത്തൂർ ലോക്സഭാ മണ്ഡലത്തിന്റെയും ഭാഗമായ പെരുമ്പിലാവ് കടവല്ലൂർ പഞ്ചായത്തിലാണ് നിലകൊള്ളുന്നത്.
പുത്തൻകുളം, ആൽത്തറ, പള്ളിക്കുളം തുടങ്ങിയ സ്ഥലങ്ങൾ ഉൾകൊള്ളുന്ന ഒരു പ്രദേശമാണ് പെരുമ്പിലാവ്.
ഇന്ന് പെരുമ്പിലാവ് വിദ്യഭ്യാസ സ്ഥാപനങ്ങളുടെ ഒരു കേന്ദ്രമാണ്.
പെരുമ്പിലാവ് കാലിച്ചന്തയിൽ നിന്നുള്ള ഒരു കാഴ്ച
പെരുമ്പുന്ന ഇംഗ്ലീഷ് വിലാസം https://ml.wikipedia.org/wiki/Perumpunna
11°54′00″N 75°43′55″E ﻿ / ﻿ 11.900066°N 75.731979°E ﻿ / 11.900066; 75.731979
കണ്ണൂർ ജില്ലയിൽ പേരാവൂരിൽ നിന്നും ഇരിട്ടിയ്ക്കുള്ള വഴിയിൽ  രണ്ടുകിലോമീറ്റർ ദൂരെയുള്ള ഒരു ചെറു ഗ്രാമമാണ് പെരുമ്പുന്ന .
അർച്ചന ഹോസ്പിറ്റൽ എന്ന പ്രസന്റേഷൻ സിസ്റ്റർമാർ നടത്തുന്ന ഒരു ആശുപത്രി ഇവിടെയുണ്ട്.
ഈ ആശുപത്രി വന്നതിനു ശേഷമാണ് ഇവിടം പെരുമ്പുന്ന എന്നറിയപ്പെടുന്നത്.
അതുവരെ ഇവിടെ നിന്നും ഒന്നര കിലോമീറ്റർ ദൂരെ ഒരു ക്രിസ്ത്യൻ പള്ളിയും ഗവർമെന്റ് എൽ പി സ്കൂളും ഉള്ള സഥലമാണ് പെരുമ്പുന്ന എന്നറിയപ്പെട്ടിരുന്നത്.
പെരുമ്പാവൂർ നഗരസഭ ഇംഗ്ലീഷ് വിലാസം https://ml.wikipedia.org/wiki/Perumbavoor_Municipality പെരുമ്പാവൂർ പട്ടണം കല്ലിൽ ക്ഷേത്രം
കല്ലിൽ ക്ഷേത്രം പെരുമ്പാവൂർ പട്ടണം 10°48′N 76°08′E ﻿ / ﻿ 10.8°N 76.14°E ﻿ / 10.8; 76.14 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ പ്രവിശ്യ കേരളം ജില്ല എറണാകുളം ഭരണസ്ഥാപനങ്ങൾ ' വിസ്തീർണ്ണം 13.59 ച.
മി ചതുരശ്ര കിലോമീറ്റർ ജനസംഖ്യ 26550 ജനസാന്ദ്രത / ച.
കേരളത്തിലെ എറണാകുളം ജില്ലയിലെ കുന്നത്തുനാട് താലൂക്കിലെ മുനിസിപ്പാലിറ്റിയാണ് പെരുമ്പാവൂർ .
തടിവ്യവസായത്തിനു പേരുകേട്ട പട്ടണം.
ഏറണാകുളത്തു നിന്ന് 30 കിലോമീറ്റർ വടക്കു കിഴക്കായി, എം.സി. റോഡിൽ കോട്ടയത്തിനും തൃശ്ശൂരിനും ഇടയിലായി പെരുമ്പാവൂർ പട്ടണം സ്ഥിതിചെയ്യുന്നു.
പേരിനു പിന്നിൽ കോടനാട് ആനവളർത്തൽ കേന്ദ്രം--പെരുമ്പാവൂർ നഗരത്തിനടുത്താണ് പെരും പാവൂർ : മുൻ കാലങ്ങളിൽ ഈ പ്രദേശം പാഴ് ഭൂമിയായിരുന്നു.
പാഴ് ഭൂമി = പാഴ്+ഊർ = പെരും+പാവൂർ ആയി.
അതു കാലക്രമേണ പെരുമ്പാവൂർ ആയി മാറുകയുമാണ് ചെയ്തത് എന്ന് പറയപ്പെടുന്നു.
പെരുമ്പാമ്പുകളുടെ ഊർ : പെരുമ്പാമ്പുകൾ കാണപ്പെട്ട ഊർ; പെരുമ്പാമ്പുകളുടെ സങ്കേതം എന്നർത്ഥം വരുന്ന പെരുമ്പാമ്പൂർ എന്ന പേര് ക്രമേണ പെരുമ്പാവൂർ ആയി മാറിയതാണെന്നും പഴമക്കാർ വിശ്വസിക്കുന്നു.
1953 ജനുവരി 01- മുതൽ ഒരു മുനിസിപ്പൽ പട്ടണമായി പെരുമ്പാവൂർ ഉയർത്തപ്പെട്ടു.
ആദ്യകാല ഭരണം നടത്തിയിരുന്നത് കെ ഹരിഹര അയ്യർ ചെയർമാനായ ഭരണസമിതിയായിരുന്നു.
തിരുവിതാംകൂറിലെ പ്രമുഖ തടിവ്യവസായ കേന്ദ്രമായിരുന്നു പെരുമ്പാവൂർ.
ടിപ്പുവിന്റെ പടയോട്ടം പെരുമ്പാവൂർ വരെ വന്നിരുന്നതായി ചരിത്രത്തളുകൾ പറയുന്നു.
ആരാധനാലയങ്ങൾ പെരുമ്പാവൂർ ശ്രീധർമ്മശാസ്താ ക്ഷേത്രം ഇരിങ്ങോൾ കാവ് പുലക്കോട്ട ശാസ്താ ക്ഷേത്രം കുഴിപ്പിളി കാവ് ഭഗവതി ക്ഷേത്രം കലാഗ്രാമം പെരുമ്പാവൂർ ജുമാമസ്ജിദ് സെന്റ് തെരേസാസ് പളളി കണ്ടന്തറ ജുമാ മസ്ജിദ് പ്രധാന വിനോദസഞ്ചാരകേന്ദ്രങ്ങൾ
(പെരുമ്പാവൂർ നഗരത്തിനടുത്തു സ്ഥിതിചെയ്യുന്ന പ്രമുഖ വിനോദസഞ്ചാര കേന്ദ്രങ്ങൾ) ശ്രീ ശങ്കരന്റെ ജന്മ സ്ഥലമായ കാലടി മലയാറ്റൂർ പളളി കോടനാട് ആന പരിശീലന കേന്ദ്രം ചേലാമറ്റം ശ്രീകൃഷ്ണസ്വാമി ക്ഷേത്രം വല്ലം സെന്റ് തെരേസാസ് പളളി (ചുവർ ചിത്രങ്ങൾ) ഇരിങ്ങോൾ വനം കല്ലിൽ ഗുഹാക്ഷേത്രം തിരുവൈരാണിക്കുളം ക്ഷേത്രം തട്ടേക്കാട് പക്ഷി സങ്കേതം ഭൂതത്താൻ കെട്ട് കാഞ്ഞൂർ സെന്റ് സെബാസ്റ്റ്യൻ പള്ളി നാഗഞ്ചേരി മന
അതിരുകൾ വടക്ക് -- രായമംഗലം ഗ്രാമപഞ്ചായത്ത് , കൂവപ്പടി ഗ്രാമപഞ്ചായത്ത് കിഴക്ക് -- കോതമംഗലം നഗരസഭ തെക്ക് -- വെങ്ങോല ഗ്രാമപഞ്ചായത്ത് പടിഞ്ഞാറ് -- വാഴക്കുളം ഗ്രാമപഞ്ചായത്ത് നഗരസഭാ വാർഡുകൾ വല്ലം നോർത്ത്          ലിസ ഐസക്ക് തൃക്കാപ്പറമ്പ്         ഷെമീന ഷാനവാസ് മസ്ജിദ്          റഷീദ ലത്തീഫ് ചക്കരക്കാട്ട്      സതി ജയകൃഷണൻ ശാസ്തമംഗലം      ഐവ ഷിബു തുരുത്തിപ്പറമ്പ്      ഷാലു ശരത്ത് അമ്പലം           ജവഹർ താലൂക്ക് ആശുപത്രി    പോൾ പാത്തിക്കൽ പൂപ്പാനി          രാമകൃഷ്ണൻ കാരാട്ടുപള്ളിക്കര.
അരുൺ ആശ്രമം            ബിജു ജോൺ കോന്നംകുടി       നൗഷാദ് കുന്നംപിള്ളിച്ചിറ നീലംകുളങ്ങര നാഗഞ്ചേരി മന പാങ്കുളം പെരിയാർവാലി ക്ലബ്ബ് മരുത് കവല.
അഭിലാഷ് പുതിയേടത്ത് കെ.എസ്.ആർ.ടി.സി ചർച്ച്        റെജി ജോൺ മുനിസിപ്പൽ ഓഫീസ്    സക്കീർ ഹുസൈൻ ലൈബ്രറി             ലത സുകുമാരൻ കടുവാൾ.
PS അഭിലാഷ് വല്ലം തോട്            സിറാജ് പുത്തിരി പാറപ്പുറം                        സിന്ധു സൗത്ത് വല്ലം           സാലിദ സിയാദ് റയോൺപുരം          ബീവി അബൂബക്കർ അവലംബം ↑ Source : Census data 2001 ↑ ↑ പെരുമ്പാവൂർ മുനിസിപാലിറ്റി വെബ്സൈറ്റ് ↑ http://www.perumbavoormunicipality.in/ml/history Archived 2013-01-19 at the Wayback Machine .
പെരുമ്പാവൂർ മുനിസിപ്പാലിറ്റി -- ചരിത്രം ↑ ↑ തിരുവിതാംകൂർ ചരിത്രം -- പി.ശങ്കുണ്ണി മേനോൻ
പെരുമൺ ഇംഗ്ലീഷ് വിലാസം https://ml.wikipedia.org/wiki/Perumon
കേരളത്തിൽ , കൊല്ലം ജില്ലയിലെ കൊല്ലം താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് പെരുമൺ .
കൊല്ലം നഗരത്തിനു സമീപത്തായി സ്ഥിതി ചെയ്യുന്ന ഈ ഗ്രാമം പനയം ഗ്രാമപഞ്ചായത്തിന്റെ ഭാഗമാണ്.
കൊല്ലം ജംഗ്ഷൻ തീവണ്ടി നിലയത്തിൽ നിന്നും 11 കിലോമീറ്റർ അകലെയും കൊല്ലം കെ.എസ്.ആർ.ടി.സി. ബസ് സ്റ്റേഷനിൽ നിന്നും 10 കിലോമീറ്റർ അകലെയുമായിട്ടാണ് ഈ ഗ്രാമം സ്ഥിതി ചെയ്യുന്നത്.
1988 - ൽ പെരുമൺ അപകടം നടന്ന പെരുമൺ പാലം സ്ഥിതി ചെയ്യുന്നത് ഈ ഗ്രാമത്തിലായിട്ടാണ്.
പെരുമൺ ദുരന്തം
1988 ജൂലൈ 8-ന് പെരുമണിൽ സ്ഥിതി ചെയ്യുന്ന പെരുമൺ പാലത്തിൽ നിന്ന് ബാംഗ്ലൂർ-കന്യാകുമാരി ഐലന്റ് എക്സ്പ്രസ് പാളംതെറ്റി അഷ്ടമുടിക്കായലിലേയ്ക്ക് മറിഞ്ഞുണ്ടായ വൻ അപകടമാണ് പെരുമൺ ദുരന്തം എന്നു വിളിക്കുന്നത്.
കേരളത്തിൽ നടന്ന വലിയ ട്രെയിനപകടങ്ങളിലൊന്നായ പെരുമൺ ദുരന്തത്തിൽ 105 പേർ മരണപ്പെടുകയും ഇരുന്നൂറിലധികം പേർക്ക് പരിക്കേൽക്കുകയും ചെയ്തു.
പെരുമൺ ദുരന്തവുമായി ബന്ധപ്പെട്ട് ഈ ഗ്രാമത്തിൽ സ്മാരകങ്ങൾ സ്ഥിതി ചെയ്യുന്നുണ്ട്.
വിദ്യാഭ്യാസ സ്ഥാപനങ്ങൾ കോളേജ് ഓഫ് എഞ്ചിനീയറിംഗ്,പെരുമൺ അവലംബം ↑ https://www.keralatourism.org/routes-locations/perumon/id/32653 ↑ http://www.indiamapia.com/Kollam/Perumon.html ↑ ↑ ↑ http://suprabhaatham.com/%E0%B4%AA%E0%B5%86%E0%B4%B0%E0%B5%81%E0%B4%AE%E0%B4%A3%E0%B5%8D%E2%80%8D-%E0%B4%A6%E0%B5%81%E0%B4%B0%E0%B4%A8%E0%B5%8D%E0%B4%A4%E0%B4%82-%E0%B4%A8%E0%B4%9F%E0%B4%A8%E0%B5%8D%E0%B4%A8%E0%B4%BF%E0%B4%9F/
പെരുമ്പുഴയച്ചൻ തെയ്യം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
വള്ളുവരുടെ (കടവന്മാരുടെ)ആരാധനാമൂർത്തിയായി കെട്ടിയാടിപ്പെടുന്ന ഒരു തെയ്യമാണ് പെരുമ്പുഴയച്ചൻ തെയ്യം .
കണ്ണൂർ , കാസർകോട് ജില്ലകളിൽ പല  ഇടങ്ങളിലും ഈ തെയ്യം കെട്ടിയാടിക്കപ്പെടുന്നു.
പുരാവൃത്തം
വടുവ വംശത്തിലെ കങ്കാണ ദേവനും വാരിക്കാ ദേവിയും കുഞ്ഞുങ്ങളില്ലതെ വിഷ്ണുവിനെ ഭജിച്ചതു വഴി ഒരു വരം ലഭിച്ചു.
വീര സന്താനം ജനിക്കുമെന്നും സ്വദേശം വീറ്റ് മലനാട്ടിൽ പോയി പരദേവതയായി തീരുമെന്നുമായിരുന്നു വരം.
പിറന്ന പൊന്മകനെ അവർ വിദ്യകൾ പഠിപ്പിച്ചു.
പിന്നീടവൻ അമ്മാവനായ വടുവ ചെട്ടിയെ പോയി കണ്ടു.
കച്ചവടത്തിനു പോകുന്ന കൂട്ടുകാർക്കൊപ്പം പോകുവാൻ തന്നെയും അനുവദിക്കണമെന്ന് അപേക്ഷിച്ചു.
മനസ്സില്ലാ മനസ്സോടെ അമ്മാവൻ സമ്മതിച്ചു.
എരുതുകളെ നൽകുന്നു.
ചങ്ങാതികളൊത്ത് എരുതുകൾക്ക് പുറത്ത് ചരക്കുകളുമായി പുരപ്പെട്ട അവർ പല നാടുകൾ ചുറ്റി തിരുനെല്ലിയിൽ എത്തി.
ചരക്കുകൾ ഇറക്കി വെച്ച് വിശ്രമിച്ചു.
പെരുമാൾക്ക് ചുങ്കം നൽകാത്തതിനാൽ പെരുമാൾ ദേഷ്യപ്പെട്ടു.
എരുതുകളെല്ലാം കരിങ്കൽ       കല്ലുകളായി മാറി.
സംഘത്തിലെ ആറുപേരും ദിക്കും ദേശവുമറിയാതെ  അകന്ന് മരണമടഞ്ഞു.
വഴി(പെരിയ) പിഴച്ച അവൻ പെരുമ്പുഴയിൽ ഇറങ്ങി മരണമടഞ്ഞു.
അങ്ങനെ ഒരു ദേവതയായി മാറി പെരുമ്പുഴയച്ചനായി മാറി.
പിന്നീട് പെരുമ്പുഴയമ്മമാരോടോപ്പം പല ഇടത്തും വീരയാത്ര ചെയ്തു .
അവലംബം ↑ തെയ്യം- എം.വി വിഷ്ണു നമ്പൂതിരി
പെരുമ്പുഴ ഇംഗ്ലീഷ് വിലാസം https://ml.wikipedia.org/wiki/Perumbuzha
കേരളത്തിൽ കൊല്ലം ജില്ലയിൽ കുണ്ടറയ്ക്കടുത്ത് സ്ഥിതിചെയ്യുന്ന ഒരു ഗ്രാമമാണ് പെരുമ്പുഴ .
ഇളമ്പള്ളൂർ ഗ്രാമപഞ്ചായത്തിൽ സ്ഥിതിചെയ്യുന്ന ഈ ഗ്രാമത്തിലൂടെയാണ് കുണ്ടറ - കൊട്ടിയം ബൈപാസ് റോഡ് ,കൊല്ലം ആയൂർ റോഡ്‌ കടന്നു പോകുന്നത് .
ചൈനാക്ലേയുടെ വളരെ വലിയ നിക്ഷേപം പെരുമ്പുഴയിൽ കണ്ടെത്തിയിട്ടുണ്ട്.
തെക്ക് ഭാഗത്തായി കുരീപ്പള്ളി , വടക്ക് ഭാഗത്ത്‌ പുന്നമുക്കും പടിഞ്ഞാറ് ഭാഗത്ത്‌ കേരളപുരവും കിഴക്ക് ഭാഗത്തായി നല്ലില എന്ന  സ്ഥലങ്ങളും ഉൾപ്പെടുന്നു .
പെരുമ്പുഴയുടെ പഴയ പേര് കുരണ്ടിപള്ളി മുക്ക് എന്നായിരുന്നു .
പെരുമ്പുഴയിൽ സ്ഥിതിചെയ്യുന്ന ക്ഷേത്രമാണ് തൃക്കോയിക്കൽ ശ്രീ മഹാവിഷ്ണു മഹാദേവർക്ഷേത്രം.
ഈ ക്ഷേത്രം കോയിക്കൽ രാജവംശത്തിന്റെ അധീനതയിൽ ഉള്ളതായിരുന്നു.
മഹാവിഷ്ണുവിനും മഹാദേവനും തുല്യപ്രാധാന്യമാണ് ഈ ക്ഷേത്രത്തിൽ നൽകിയിരിക്കുന്നത്.
കവിയും , ചലച്ചിത്ര ഗാന രചയിതാവും ആയ [പെരുമ്പുഴ ഗോപാലകൃഷ്ണന്റെ ജന്മദേശമാണ് ഇവിടം.
അമ്പലങ്ങൾ തൃക്കോയിക്കൽ ശ്രീ മഹാവിഷ്ണു മഹാദേവർക്ഷേത്രം കുളപ്ര ശ്രീ മഹാദേവക്ഷേത്രം ചിറയടി ശ്രീമഹാദേവ ക്ഷേത്രം പൊയ്കയിൽ ശ്രീ മാടൻകാവ് ക്ഷേത്രം മാടൻകാവ് മഹാദേവക്ഷേത്രം തലപ്പറമ്പ് പുനുക്കന്നൂർ ക്രിസ്റ്റ്യൻ പള്ളികൾ
സെന്റ് മാർട്ടിൻ മലങ്കര കത്തോലിക്ക പള്ളി
സൈന്റ്റ്‌ ജോൺസ് ബാപ്തിസ്റ്റ് ഓർത്തഡോൿസ്‌ പള്ളി മുസ്ലിം പള്ളികൾ
മുഹിയദ്ദീൻ ജുമാ മസ്ജിദ് വിദ്യാഭ്യാസ സ്ഥാപനങ്ങൾ ഗവൺമെന്റ് ലോവർ പ്രൈമറി സ്ക്കുൾ മാർ ഗ്രിഗോറിയോസ് അപ്പർ പ്രൈമറി സ്ക്കൂൾ എസ് എ ബി ടി എം  അപ്പർ പ്രൈമറി സ്ക്കൂൾ എസ് ആർ വി ലോവർ പ്രൈമറി സ്ക്കുൾ എസ് എൻ പബ്ളിക് സ്ക്കൂൾ നോബിൾ പബ്ളിക് സ്ക്കൂൾ മാർ ഇവാനിയോസ് സ്ക്കൂൾ ഓഫ് നഴ്സിങ്ങ്.
വ്യവസായ സ്ഥാപനങ്ങൾ
അഞ്ചോളം കാഷ്യു ഫാകറ്ററികൾ പെരുമ്പുഴയിൽ പ്രവര്ത്തിക്കുന്നുണ്ട് അവലംബങ്ങൾ ↑ ↑ പെരുമ്പുഴ ഗോപാലകൃഷ്ണൻ , ↑ ഐലെസാ വെബ്സൈറ്റ് Archived 2014-06-12 at the Wayback Machine .
↑ പെരുമ്പുഴ.
കോം Archived 2015-02-23 at the Wayback Machine .
Perumpuzha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പെരുമ്പാവൂർ നിയമസഭാമണ്ഡലം
കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് പെരുമ്പാവൂർ നിയമസഭാമണ്ഡലം .
കുന്നത്തുനാട് താലൂക്കിൽ ഉൾപ്പെടുന്ന പെരുമ്പാവൂർ മുനിസിപ്പാലിറ്റിയും , അശമന്നൂർ , കൂവപ്പടി , മുടക്കുഴ , ഒക്കൽ , രായമംഗലം , വെങ്ങോല , വേങ്ങൂർ എന്നീ പഞ്ചായത്തുകളും അടങ്ങിയതാണ് പെരുമ്പാവൂർ നിയമസഭാമണ്ഡലം.
പെരുമ്പാവൂർ നിയമസഭാമണ്ഡലം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2021 എൽദോസ് കുന്നപ്പിള്ളി കോൺഗ്രസ് (ഐ.) , ബാബു ജോസഫ് കെ.സി.എം. സിന്ധുമോൾ ബി.ജെ.പി. 2016 എൽദോസ് കുന്നപ്പിള്ളി കോൺഗ്രസ് (ഐ.) സാജു പോൾ സി.പി.ഐ.എം. ഇ.
എസ്. ബിജു ബി.ജെ.പി. 2011 സാജു പോൾ സി.പി.ഐ.എം. ജെയ്സൺ ജോസഫ് കോൺഗ്രസ് (ഐ.) ഒ.സി. അശോകൻ ബി.ജെ.പി. , 2006 സാജു പോൾ സി.പി.ഐ.എം. ഷാനിമോൾ ഉസ്മാൻ കോൺഗ്രസ് (ഐ.) 2001 സാജു പോൾ സി.പി.ഐ.എം. പി.പി. തങ്കച്ചൻ കോൺഗ്രസ് (ഐ.) 1996 പി.പി. തങ്കച്ചൻ കോൺഗ്രസ് (ഐ.) ആർ. രാമൻ കർത്ത ജനതാ ദൾ 1991 പി.പി. തങ്കച്ചൻ കോൺഗ്രസ് (ഐ.) , ആലുങ്കൽ ദേവസി ജനതാ ദൾ 1987 പി.പി. തങ്കച്ചൻ കോൺഗ്രസ് (ഐ.) ആർ. രാമൻ കർത്ത ജനതാ ദൾ 1982 പി.പി. തങ്കച്ചൻ കോൺഗ്രസ് (ഐ.) പി.ആർ. ശിവൻ സി.പി.ഐ.എം. 1980 പി.ആർ. ശിവൻ സി.പി.ഐ.എം. എ.എ. കൊച്ചുണ്ണി മാസ്റ്റർ കോൺഗ്രസ് (ഐ.) 1977 പി.ആർ. ശിവൻ സി.പി.ഐ.എം. പി.ഐ. പൗലോസ് കോൺഗ്രസ് (ഐ.) 1970 പി.ഐ. പൗലോസ് കോൺഗ്രസ് (ഐ.) പി.കെ. ഗോപാലൻ നായർ സി.പി.ഐ.എം. 1967 പി. ഗോവിന്ദപിള്ള സി.പി.ഐ.എം. കെ.ജി.ആർ. കർത്താ ഐ.എൻ.സി. സി.പി. പൗലോസ് കേരള കോൺഗ്രസ് 1965 പി. ഗോവിന്ദപിള്ള സി.പി.ഐ.എം. സി.പി. പൗലോസ് കേരള കോൺഗ്രസ് എസ്. നാരായണൻ നായർ കോൺഗ്രസ് (ഐ.) 1960 കെ.എം. ചാക്കോ ഐ.എൻ.സി. പി. ഗോവിന്ദപിള്ള സി.പി.ഐ. 1957 പി. ഗോവിന്ദപിള്ള സി.പി.ഐ. കെ.എ. ദാമോദര മേനോൻ ഐ.എൻ.സി. അവലംബം ↑ ↑ ↑ http://www.keralaassembly.org
പെരുമ്പുഴ ഗോപാലകൃഷ്ണൻ‍ ഇംഗ്ലീഷ് വിലാസം https://ml.wikipedia.org/wiki/Perumpuzha_Gopalakrishnan
ചലച്ചിത്ര ഗാന രചയിതാവും സാംസ്കാരിക പ്രവർത്തകനുമാണ് പെരുമ്പുഴ ഗോപാലകൃഷ്ണൻ‍.
ഇപ്റ്റ മുൻ ദേശീയ വൈസ് പ്രസിഡന്റാണ്.
കൊല്ലം ജില്ലയിലെ പെരുമ്പുഴയിൽ ജനിച്ചു.
പെരുമ്പുഴ എൽ.പി.എസ്‌.
, പെരുമ്പുഴ എസ്‌.
ജി.വി. സംസ്‌കൃത ഹൈസ്‌ക്കൂൾ, കുണ്ടറ എം.ജി.ഡി. ഇംഗ്ലീഷ്‌ ഹൈസ്‌ക്കൂൾ , കൊല്ലം ശ്രീനാരായണ കോളേജ് എന്നിവടങ്ങളിൽ പഠിച്ചു.
എം.എ. ബിരുദധാരിയാണ്.
വിദ്യാർത്ഥി സംഘടനാ പ്രവർത്തകനായിരുന്നു.
ഫിലിം ഡെവലപ്മെന്റ് കോർപ്പറേഷനിൽ ഉദ്യോഗസ്ഥനായിരുന്നു.
എൻ.ജി.ഒ.യൂണിയനിലും ജോയിന്റ്‌ കൗൺസിലിലും ദീർഘകാലം പ്രവർത്തിച്ചു.
‘കേരള സർവ്വീസ്‌’-ന്റെ ആദ്യപത്രാധിപരായിരുന്നു.
സംസ്ഥാന ചലച്ചിത്ര വികസനകോർപ്പറേഷൻ റിസർച്ച്‌ ഓഫീസറായി റിട്ടയർ ചെയ്‌തു.
അവിടെ ഡയറക്‌ടർ ബോർഡ്‌ അംഗമായും പ്രവർത്തിച്ചു.
ഫിലിം ക്രിട്ടിക്‌സ്‌ അസോസിയേഷൻ ജന.
സെക്രട്ടറിയും കേരള ചിൽഡ്രൻസ്‌ ഫിലിം സൊസൈറ്റി സെക്രട്ടറിയുമായിരുന്നു.
യുവകലാസാഹിതി പ്രസിഡന്റായും  ‘ഇസ്‌ക്കഫ്‌’ അഖിലേന്ത്യാ സമാധാനസമിതിയുടെ ജന.
സെക്രട്ടറിയായും പ്രവർത്തിച്ചിട്ടുണ്ട്.
കൃതികൾ ഉയരുന്ന മാറ്റൊലികൾ (കവിതാസമാഹാരം) ഞാറപ്പഴങ്ങൾ (കവിതാസമാഹാരം) മുത്തുകൾ (കവിതാസമാഹാരം) തുടി  (കവിതാസമാഹാരം) വൃശ്ചികക്കാറ്റ്‌ (കവിതാസമാഹാരങ്ങൾ) റോസാപ്പൂക്കളുടെ നാട്ടിൽ (ബൾഗേറിയ- യാത്രാവിവരണം) പ്രതിരൂപങ്ങളുടെ സംഗീതം (ചലച്ചിത്രപഠനഗ്രന്ഥം) ജി.ദേവരാജൻ: സംഗീതത്തിന്റെ രാജശില്പി പി.ഭാസ്കരൻ.
ഉറങ്ങാത്ത തംബുരു.
(ജീവചരിത്രം) ചലച്ചിത്ര ഗാനങ്ങൾ ഗാനം ചിത്രം വർഷം സംഗീതം ഗാനരചന ആത്മസഖീ നീ തേടിയണയുന്നതാരെ തീരം തേടുന്ന തിരകൾ 1993 ജി. ദേവരാജൻ പെരുമ്പുഴ ഗോപാലകൃഷ്ണൻ അമ്മ അമ്മക്കൊരുമ്മ തീരം തേടുന്ന തിരകൾ 1993 ജി. ദേവരാജൻ പെരുമ്പുഴ ഗോപാലകൃഷ്ണൻ കടലിൻ തിരമാലകളേറി തീരം തേടുന്ന തിരകൾ 1993 ജി. ദേവരാജൻ പെരുമ്പുഴ ഗോപാലകൃഷ്ണൻ ചാരായം ചാരായം തീരം തേടുന്ന തിരകൾ 1993 ജി. ദേവരാജൻ പെരുമ്പുഴ ഗോപാലകൃഷ്ണൻ ഭക്തജനപ്രിയേ ശ്രീദേവി 1977 ജി. ദേവരാജൻ പെരുമ്പുഴ ഗോപാലകൃഷ്ണൻ ഉടുത്തൊരുങ്ങിയ ശിവതാണ്ഡവം 1977 എം.ബി. ശ്രീനിവാസൻ പെരുമ്പുഴ ഗോപാലകൃഷ്ണൻ അന്തിമയങ്ങിയില്ലാ ശിവതാണ്ഡവം 1977 എം.ബി. ശ്രീനിവാസൻ പെരുമ്പുഴ ഗോപാലകൃഷ്ണൻ ഹേമന്തിനി ശിവതാണ്ഡവം 1977 എം.ബി. ശ്രീനിവാസൻ പെരുമ്പുഴ ഗോപാലകൃഷ്ണൻ ഞാനൊരു വീണാധാരി ശിവതാണ്ഡവം 1977 എം.ബി. ശ്രീനിവാസൻ പെരുമ്പുഴ ഗോപാലകൃഷ്ണൻ കിലുകിലുക്കം കാട്ടിൽ പൊന്മുടി 1982 ജിതിൻ ശ്യാം പെരുമ്പുഴ ഗോപാലകൃഷ്ണൻ മാലിനി തീരത്തെ ഒരു വാക്കു പറഞ്ഞെങ്കിൽ 1990 മൊഹമ്മദ്‌ സുബൈർ ചുനക്കര രാമൻകുട്ടി ,പെരുമ്പുഴ ഗോപാലകൃഷ്ണൻ ,എം ചന്ദ്രബാബു മാലിനി തീരത്തെ (D) ഒരു വാക്കു പറഞ്ഞെങ്കിൽ 1990 മൊഹമ്മദ്‌ സുബൈർ ചുനക്കര രാമൻകുട്ടി ,പെരുമ്പുഴ ഗോപാലകൃഷ്ണൻ ,എം ചന്ദ്രബാബു സോമവാര വൃതങ്ങൾ നോക്കും ഒരു വാക്കു പറഞ്ഞെങ്കിൽ 1990 മൊഹമ്മദ്‌ സുബൈർ ചുനക്കര രാമൻകുട്ടി ,പെരുമ്പുഴ ഗോപാലകൃഷ്ണൻ ,എം ചന്ദ്രബാബു മഴവിൽ കൊടിയും തോളിലേന്തി കെണി 1982 ജി. ദേവരാജൻ പെരുമ്പുഴ ഗോപാലകൃഷ്ണൻ ദൈവമൊന്നു അമ്മയൊന്നു കെണി 1982 ജി. ദേവരാജൻ പെരുമ്പുഴ ഗോപാലകൃഷ്ണൻ കടലിനക്കരെ നിന്നും കെണി 1982 ജി. ദേവരാജൻ പെരുമ്പുഴ ഗോപാലകൃഷ്ണൻ പുരസ്കാരങ്ങൾ അബുദാബി ശക്തി അവാർഡ് (2006) അവലംബം ↑ {{ cite web }} : Check date values in: | access-date= ( help ) ↑ http://malayalam.oneindia.com/culture/news/2006/050906sakti-award.html
പെരുമ്പിള്ളി
പെരുമ്പിള്ളി എറണാകുളം ജില്ലയിലെ കണയന്നൂർ താലൂക്കിലെ ഒരു ഗ്രാമമാണ്.
എറണാകുളം നഗരത്തിന് ഏകദേശം 22 കിലോമീറ്റർ (14 മൈൽ‌) തെക്കു-കിഴക്കായാണ് ഇതു സ്ഥിതിചെയ്യുന്നത്.
ചരിത്രപ്രാധാന്യമുള്ള ഹൈന്ദവ ക്ഷേത്രങ്ങൾക്കും ക്രിസ്ത്യൻ പള്ളികളും പ്രസിദ്ധമാണ് പെരുമ്പിള്ളി ഗ്രാമം.
പിറവത്തുനിന്ന് ഇവിടേയ്ക്ക് 14 കിലോമീറ്റർ (8.7 മൈൽ) ദൂരമുണ്ടാ.
മുളന്തുരുത്തിയാണ് ഏറ്റവും അടുത്തുള്ള പട്ടണം.
എറണാകുളം-കോട്ടയം റൂട്ടിൽ മുളന്തുരുത്തിയിൽനിന്ന് 2 കിലോമീറ്ററും കാഞ്ഞിരമറ്റത്തുനിന്ന് 5 കിലോമീറ്ററും അകലത്തിലാണിത് സ്ഥിതിചെയ്യുന്നത്.
ഈ ഗ്രാമത്തെ വലയം ചെയ്ത് വേമ്പനാട് തടാകത്തിന്റെ കൈവഴികളും നെൽവയലുകളുമുണ്ട്.
പഥേർ പാഞ്ചാലി (നോവൽ) ഇംഗ്ലീഷ് വിലാസം https://ml.wikipedia.org/wiki/Pather_Panchali_(novel)
ബിഭൂതിഭൂഷൺ ബന്ദോപാധ്യായുടെ പ്രഥമ നോവലാണ്  "പഥേർ പാഞ്ചാലി" (পথের পাঁচালী).
1928-ൽ വിചിത്ര എന്ന ബംഗാളി മാസികയിൽ തുടർക്കഥയായും പിന്നീട്  1929-ൽ പുസ്തകരൂപത്തിലും പ്രസിദ്ധീകരിക്കപ്പെട്ട ഈ നോവൽ  ബംഗാളിൽ മാത്രമല്ല, ഇന്ത്യക്കകത്തും പുറത്തും ഒരു പോലെ ശ്രദ്ധയാകർഷിച്ചു.
ജീവിതയാത്രയിൽ നിശ്ചിന്തപൂർ ഗ്രാമത്തിലെ  ബ്രാഹ്മണപണ്ഡിതനായ ഹരിഹരറായുടെ കുടുംബത്തിനു നടന്നു പോകേണ്ടി വന്ന വഴികളുടെ കഥ ഒട്ടും അത്ശയോക്തി ഇല്ലാതെ തന്മയത്വത്തോടെ വരച്ചു കാട്ടുന്നു.
നോവലിലെ കേന്ദ്രകഥാപാത്രം ഹരിഹറിന്റേയും പത്നി സർവജയയുടേയും പുത്രൻ അപു ആണ്.
മുൻതലമുറകളെക്കുറിച്ചുളള വിവരണം കഥക്ക് ആഴമേകുന്നു.
നോവലിന്റെ രണ്ടാം ഭാഗം അപരാജിതോ 1932-ൽ പുറത്തിറങ്ങി.
പഥേർ പാഞ്ചാലി എന്നതിനർത്ഥം പാതയുടെ പാട്ട് എന്നാണ്.
പാഞ്ചാലി ഒരു പഴയ കാവ്യരചനാശൈലിയാണ്.
ഒരു പ്രത്യേക ഈണത്തിൽ പാടുന്ന ഈ ശൈലി ഏതാണ്ട് മലയാളത്തിൽ പണ്ടു പ്രചാരത്തിലിരുന്ന കഥപ്പാട്ട് പോലെയാണ്.
മുപ്പത്തിയഞ്ച് അധ്യായങ്ങളുളള  നോവൽ മൂന്നു പർവ്വങ്ങളായി വിഭജിക്കപ്പെട്ടിരിക്കുന്നു.
ഓരോ പർവ്വവും ഓരോ കാലഘട്ടത്തെയാണ് സൂചിപ്പിക്കുന്നത് ബല്ലാൽ ബാലായി ആം ആടീർ ഭേംപു അക്രൂര സംബാദ് ബല്ലാൽ ബാലായി
പന്ത്രണ്ടാം ശതകത്തിൽ ബംഗാൾ ഭരിച്ചിരുന്ന  ബല്ലാളസെൻ എന്ന രാജാവ് തുടങ്ങി വെച്ച വിന പത്തൊമ്പതാം ശതകത്തിന്റ അന്ത്യദശയിലും അനുഭവിക്കേണ്ടി വന്നവളാണ് ഇന്ദിരാ കാർന്നോത്തി.
കൂലീൻ പ്രഥ എന്ന ഈ സമ്പ്രദായപ്രകാരം, വംശവൃദ്ധിക്കായി കുലീന ബ്രാഹ്മണർക്ക് ബഹുഭാര്യാത്വം അനുവദനീയമായി.
പക്ഷെ ഈ ആചാരത്തിന്റെ പേരിൽ ഒരു ബ്രാഹ്മണന്  പലപ്പോഴും പത്തിലധികം ഭാര്യമാരുണ്ടായി.
ഈ നിലക്ക് വിവാഹശേഷവും പെൺകുട്ടികൾക്ക് പിതൃഗൃഹത്തിൽ തന്നെ ഇത്തിൾക്കണ്ണികളായി താമസിക്കേണ്ടിവന്നു.
ഭർത്താവിന്റെ സന്ദർശ്നനം വിരളമായിരുന്നു.
മാത്രമല്ല, വന്നാലും ദക്ഷിണയും കോപ്പും കൊടുക്കേണ്ട ബാദ്ധ്യതയും പെൺവീട്ടുകാർക്കുണ്ടായിരുന്നു.
അതുകൊണ്ടുതന്നെ കുലീന ബ്രാഹ്മണർ വിവാഹത്തെ സൌകര്യപ്രദമായ ഉപജീവനമാർഗ്ഗമായി കണ്ടു.
ഇന്ദിരാ കാർന്നോത്തിയുടെ കഥയും ഇതു തന്നെയായിരുന്നു.
ആരോരുമില്ലാതായിത്തീർന്ന ഇവർക്ക് വയസ്സുകാലത്ത് അകന്ന ബന്ധത്തിലുളള സഹോദരനായ ഹരിഹരന്റെ വീട്ടിൽ ശരണമടയേണ്ടി വന്നു.
ഹരിഹരന് പൂജാപാഠങ്ങളിൽ നിന്നുളള തുച്ഛ വരുമാനമേയുളളു.
ഹരിഹരന്റെ പത്നി സർവജയ തന്റെ അസന്തുഷ്ടിയും അസഹ്ഷ്ണുതയും പ്രകടിപ്പിക്കാനുളള സന്ദർഭങ്ങളൊന്നും തന്നെ പാഴാക്കുന്നില്ല.
എന്നാൽ അഞ്ചു വയസ്സുകാരി ദുർഗ്ഗക്ക്  അപ്പച്ചിയെ വലിയ ഇഷ്ടമാണ്.
അപുവിന്റെ ജനനം  സർവജയയെ പ്രസന്നയാക്കുന്നുണ്ടെങ്കിലും ഇന്ദിര കാർന്നോത്തിയോടുളള പെരുമാറ്റം    കൂടുതൽ കർക്കശമാകുന്നതേയുളളു.
വൃദ്ധയുടെ മരണത്തോടെ ഒരു കാലഘട്ടം അവസാനിക്കുന്നു.
ആം ആടീർ ഭേംപു
ദുർഗ്ഗയുടേയും കൊച്ചനിയൻ അപുവിന്റേയും ബാല്യകാലമാണ് പ്രതിപാദ്യം.
വീട്ടിലെ നിത്യദാരിദ്ര്യം അവർക്ക് ഒരു പ്രശ്നമേയല്ല.
വീട്ടിനകത്തും, പുറത്തെ മുളങ്കാട്ടിലും കുളങ്ങളിലും അതിനപ്പുറത്തുളള വെളിംപ്രദേശങ്ങളുമൊക്കെ അവരിരുവരും ചേർന്ന് ഇണങ്ങിയും പിണങ്ങിയും പര്യവേക്ഷണം നടത്തുന്നു.
അവിടെയൊക്കെ പ്രകൃതി അവർക്കു വേണ്ടി  ഒരുക്കൂട്ടി വെച്ചിരിക്കുന്ന  നിത്യനൂതനാനുഭവങ്ങൾ   അവരെ ആഹ്ളാദചിത്തരാക്കുന്നു.
ദുർഗ്ഗയുടെ വന്യവും സ്വതന്ത്രവുമായ ചേതന ബിഭൂതിഭൂഷൺ  ഭംഗിയായി വരച്ചു കാട്ടുന്നു.
ദുർഗ്ഗയുടെ അകാലമരണത്തോടെ മറ്റൊരു കാലഘട്ടം അവസാനിക്കുന്നു.
ഹരിഹരൻ സകുടുംബം കാശിയിലേക്ക് പോകാനൊരുങ്ങുന്നു.
ആം ആടീർ ഭേംപു മാങ്ങത്തോട് കൊണ്ടുണ്ടാക്കുന്ന ഒരുതരം പീപ്പിയാണ്.
വിലപിടിച്ച കളിക്കോപ്പുകളില്ലാത്ത ഗ്രാമത്തിലെ കുട്ടികളുടെ തനതായ കളിപ്പാട്ടം.
അക്രൂര സംബാദ്
വളരെയേറെ ശുഭാപ്തി വിശ്വാസത്തോടെയാണ് ഹരിഹരൻ കുടുംബത്തെ കാശിയിലേക്ക് പറിച്ചു നടുന്നത്   ഹരിഹരന്റെ തീർത്തും ആകസ്മികമായ മരണം, സർവജയയെ ദാസ്യവൃത്തിക്ക് നിർബന്ധിതയാക്കുന്നു.
യാതനക നിറഞ്ഞ ദിനങ്ങളിലും അപുവിന്റെ കൌമാരമനസ്സ് കൂടുതൽ അറിവു നേടാനുളള വ്യഗ്രതയിലാണ്.
നിശ്ചിന്തപൂരിനോട് അപു വിട പറയുന്നതിനെ, വൃന്ദാവനത്തിലെ ബാലകേളികൾ മതിയാക്കി, അക്രൂരനോടോപ്പം പോകുന്ന ശ്രീകൃഷ്ണന്റെ യാത്രയുമായി ഉപമിച്ചിരിക്കുന്നു.
പ്രധാന ലേഖനം: പഥേർ പാഞ്ചാലി
സത്യജിത് റേ ആദ്യമായി സംവിധാനം ചെയ്ത് 1955-ൽ പുറത്തിറങ്ങിയ പഥേർ പാഞ്ചാലി എന്ന ചിത്രം ഈ നോവലിലെ ആദ്യത്തെ രണ്ടു പർവ്വങ്ങളെ ആസ്പദമാക്കിയിട്ടുള്ളതാണ്.
വെളളിത്തിരയുടെ ചട്ടക്കുട്ടിലൊതുക്കാനായി അല്പം ചില ഭേദഗതികൾ വരുത്തിയിട്ടുണ്ട്.
അവലംബം ↑ ↑ Kulin System Of Bengal
പദം (ഗണിതം) ഇംഗ്ലീഷ് വിലാസം https://ml.wikipedia.org/wiki/Term_(mathematics)
ഗണിതശാസ്ത്രത്തിൽ പദം എന്നത് സ്ഥിരാങ്കമോ ചരമോ പ്രസ്താവനയോ ആയതും +‌ അഥവാ - എന്നീ കാരകങ്ങൾ കൊണ്ട് വേർതിരിക്കപ്പെട്ടതുമായ  ഏതുമൂല്യത്തേയും സൂചിപ്പിക്കുന്നു.
മൌലികഗണിതശാസ്ത്രത്തിൽ പദം എന്നത് ഒരു സംഖ്യയോ ചരമോ അല്ലെങ്കിൽ നിരവധി സംഖ്യകളുടേയും ചരങ്ങളുടേയും ഗുണനഫലമോ ആവാം.
ഉദാഹരണത്തിന് 3 + 4x + 5yzw പരിഗണിക്കുക.
+ കൊണ്ട് വേർതിരിക്കപ്പെട്ടതായ 
3,4x,5yzw ഇവയെല്ലാം പദങ്ങളാണ്.
പദവ്യുല്പത്തി
പദം എന്നതിന്റെ ആംഗലേയപദമായ term,അതിര് അഥവാ അതിർ‌രേഖ എന്നർത്ഥം വരുന്ന terminus എന്ന ലാറ്റിൻ വാക്കിൽ  നിന്നു ഉത്ഭവിച്ചതാണ്.
പദപ്രശ്നങ്ങൾക്കിടയിൽ അവളും അയാളും
സതീഷ് കെ. സതീഷ് രചിച്ച നാടകമാണ് പദപ്രശ്നങ്ങൾക്കിടയിൽ അവളും അയാളും .
2001-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
പദാർത്ഥാന്തരീകരണം ഇംഗ്ലീഷ് വിലാസം https://ml.wikipedia.org/wiki/Transubstantiation വിശുദ്ധ കുർബാനയിലെ ബലിയപ്പത്തിലെ യേശുവിന്റെ "സത്യസാന്നിദ്ധ്യം" (real presence) ഒരു കത്തോലിക്കാ സഭയിൽ ആരാധിക്കപ്പെടുന്നു.
വിശുദ്ധകുർബ്ബാനയിൽ സമർപ്പിക്കപ്പെടുന്ന ഗോതമ്പപ്പത്തിന്റേയും , മുന്തിരി - വീഞ്ഞിന്റേയും 'പദാർത്ഥങ്ങൾക്ക്' കൂദാശാവചനങ്ങളുടെ ഉച്ചാരണത്തിൽ യേശുവിന്റെ യഥാർത്ഥമായ ശരീര-രക്തങ്ങളുടെ 'പദാർത്ഥങ്ങളുടെ' അവസ്ഥയിലേയ്ക്ക് സംഭവിക്കുന്നതായി കത്തോലിക്കാ ദൈവശാസ്ത്രം കരുതുന്ന മാറ്റമാണ് പദാർത്ഥാന്തരീകരണം (Transubstantiation).
ഈ മാറ്റത്തിനു ശേഷവും മുന്നേപ്പോലെ, മനുഷ്യേന്ദ്രിയങ്ങൾക്ക് അപ്പവും വീഞ്ഞും അവയുടെ പൂർവ-സാദൃശ്യങ്ങൾ നിലനിർത്തുന്നുവെന്നും (appearances) കത്തോലിക്കാ സഭ പഠിപ്പിക്കുന്നുണ്ട്.
മദ്ധ്യയുഗത്തിൽ വികസിച്ച് ക്രമേണ വ്യാപകമായ അംഗീകാരം നേടിയ ഈ വിശ്വാസത്തെ പതിനാറാം നൂറ്റാണ്ടിൽ പ്രൊട്ടസ്റ്റന്റ് നവീകർത്താക്കൾ പല നിലപാടുകളിൽ നിന്ന് നിശിതമായി ചോദ്യം ചെയ്തിരുന്നു.
എങ്കിലും കത്തോലിക്കാ പ്രതിനവീകരണത്തിന്റെ ഭാഗമായി സമ്മേളിച്ച ത്രെന്തോസ് സൂനഹദോസ് പദാർത്ഥാന്തരീകരണത്തെ അതിന്റെ തീവ്രരൂപത്തിൽ നിർവചിച്ചുറപ്പിച്ചു.
അപ്പത്തിനും വീഞ്ഞിനും വിശുദ്ധകുർബാനയിൽ സംഭവിക്കുന്നതായി വിശ്വസിക്കപ്പെടുന്ന മാറ്റത്തെ വിവരിക്കാൻ "പദാർത്ഥാന്തരീകരണം" എന്ന പദം ആദ്യം ഉപയോഗിച്ചത് പതിനൊന്നാം നൂറ്റാണ്ടിൽ ഫ്രാൻസിൽ ടൂർസിലെ മെത്രാനായിരുന്ന ലവാർഡിനിലെ ഹിൽഡെബെർട്ട് ആണ്.
പന്ത്രണ്ടാം നൂറ്റാണ്ടിന്റെ അവസാനത്തോടെ ഈ പദം വ്യാപകമായ പ്രചാരം നേടി.
1215 നവംബർ 11-നു തുടങ്ങിയ നാലാം ലാറ്ററൻ സൂനഹദോസ്, വിശുദ്ധകുർബാനയിലെ അപ്പത്തേയും വീഞ്ഞിനേയും യേശുവിന്റെ ശരീര-രക്തങ്ങളായി "പദാർത്ഥാന്തരീകരണം" സംഭവിച്ചവ എന്നു വിശേഷിപ്പിച്ചു: "അൾത്താരയിലെ കൂദാശ അവന്റെ ശരീരരക്തങ്ങളെ, ദൈവികശക്തിയാൽ പദാർത്ഥാന്തരീകരിക്കപ്പെട്ട അപ്പത്തിന്റേയും വീഞ്ഞിന്റേയും രൂപത്തിൽ സത്യമായും ഉൾക്കൊള്ളുന്നു" എന്നു സൂനഹദോസ് പ്രഖ്യാപിച്ചു.
പതിമൂന്നാം നൂറ്റാണ്ടിൽ സ്കൊളാസ്റ്റിക് പാരമ്പര്യത്തിലെ പേരെടുത്ത കത്തോലിക്കാ ചിന്തകൻ തോമസ് അക്വീനാസ് ഈ വിശ്വാസത്തെ വിശദീകരിക്കാൻ അരിസ്റ്റോട്ടിലിയൻ ചിന്തയുടെ സങ്കേതങ്ങളെ ആശ്രയിച്ചു.